**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 29-Ի N 4-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։   
 Նախագծի մշակման համար հիմք է հանդիսացել Աբովյան համայնքի ավագանու 2021թ. դեկտեմբերի 29-ի N 4-Ա որոշման հավելվածում (այսուհետ՝ Կանոնակարգ) առաջարկվող փոփոխությունները։

**2. Կարգավորման նպատակը.**

Նախագծով առաջարկվում է՝ Կանոնակարգում կատարել հետևյալ հիմնական փոփոխությունները և լրացումները՝

1. 51-րդ կետում ամրագրվել է, որ Ավագանու հերթական նիստերը կարող են սկսել ժամը 11.00-ից, ի տարբերություն նախորդ ձևակերպման, որտեղ 11.00-ն համարվում էր նիստի սկզբի/մեկնարկի պարտադիր ժամ,
2. 119-րդ կետը վերաշարադրվել է «Ավագանու անդամին Ավագանու նիստից առնվազն յոթ օր առաջ ՀԿՏՀ-ով, իսկ դրա անհնարինության դեպքում՝ գրավոր, տրամադրվում է իր բացակայությունների վերաբերյալ տեղեկանքը։ Ավագանու անդամն Ավագանու նիստից առնվազն յոթ օր առաջ ՀԿՏՀ-ով տեղեկացվում է Ավագանու նիստում իր բացակայությունների հարցի քննարկման մասին» բառերով,
3. 13-րդ գլխի վերնագիրը խմբագրվել է, իսկ 145-147-րդ և 157-158-րդ կետերում ավելացվել են տարեկան աշխատանքային պլանի վերաբերյալ հիմնադրույթներ,
4. 14-րդ գլխի վերնագիրը խմբագրվել է, իսկ 170-171-րդ կետերում լրացվել են դրույթներ Աբովյան համայնքի մեդալի վերաբերյալ,
5. 165-րդ կետում հաստակեցվել են Համայնքի պատվավոր քաղաքացու կոչմանն ներկայացվող անձանց/թեկնածուներին ներկայացվող պահանջները,
6. 169-րդ կետում ամրագրվել է, որ Համայնքի պատվավոր քաղաքացու կոչմանն արժանացած անձանց տրվում է շնորհագիր, որի ձևը հաստատում է Ավագանին։ Շնորհագիրը Համայնքի պատվավոր քաղաքացու կոչմանն արժանացած անձին հանձնում է Համայնքի ղեկավարը։

**3. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Աբովյան համայնքի ավագանու 2021 թվականի դեկտեմբերի 29-ի N 4-Ա որոշման մեջ փոփոխություններ կատարելումասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**4. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**